ວິທີຕ່າງໆທີ່ແກ້ໄຂບັນຫາ ​ເພື່ອຫຼຸດ​ຜ່ອນ​ຜົນ​ກະ​ທົບ​ໃຫ້​ມີໜ້ອຍ​ສຸດ ຕໍ່​ການ​ສ້າງ​ເຂື່ອນ​ໃນ​ລາວ
8 ໂຄງ​ການ​ນັ້ນໄດ້​ສົ່ງ​ຜົນ​ກະ​ທົບ​ຕໍ່​ສະ​ພາບ​ຊີ​ວິດ​ການ​ເປັນ​ຢູ່​ຂອງ​ປະ​ຊາ​ຊົນ ໃນ​ເຂດ​​ລຸ່ມ​ຂອງ​ເຂື່ອນ​ຢ່າງ ກວ້າງ​ຂວາງ​ໃນ​ປັດ​ຈຸ​ບັນ ໂດຍ​ສະ​ເພາະ​ແມ່ນ​ຜົນ​ກະ​ທົບ​ຕໍ່​ການ​ປະ​ມົງ​ແລະ​ການ​ປູກ​ພື​ດ​ຢູ່​ແຄມ​ຝັ່ງ​ແມ່​ນ້ຳ​ຂອງ​.
ເຂື່ອນໄຟຟ້າເທິງນ້ຳຂອງໃນຈີນແລະລາວ ໄດ້ສົ່ງຜົນກະທົບຕໍ່ປະຊາຊົນທີ່ຢູ່ໃນເຂດ ຕອນລ່າງຫຼາຍຂຶ້ນ ສ່ວນນັກລົງທຶນໄທ ກໍຢືນຢັນວ່າ ການກໍ່ສ້າງເຂື່ອນໄຊຍະບຸລີ ໃນລາວ ຈະສຳເລັດໃນປີ 2019 ຊົງຣິດ ໂພນເງິນ ມີລາຍງານຈາກບາງກອກ ແກນນຳຂອງເຄືອຂ່າຍປະຊາຊົນໄທ ເພື່ອການອະນຸລັກສິ່ງແວດລ້ອມທຳມະຊາດ ໃນລຸ່ມແມ່ນ້ຳຂອງ ຢືນຢັນວ່າ ເຂື່ອນໄຟຟ້າເທິງແມ່ນ້ຳຂອງ ໃນເຂດແຂວງຢຸນນານ ຂອງຈີນ ທີ່ກໍ່ສ້າງເສັດແລ້ວ 7 ໂຄງການ ຈາກແຜນການທີ່ວາງໄວ້ 8 ໂຄງການນັ້ນ ໄດ້ສົ່ງຜົນກະທົບຕໍ່ສະພາບຊີວິດການເປັນຢູ່ຂອງປະຊາຊົນ ໃນເຂດຕອນລ່າງຂອງ ເຂື່ອນຢ່າງກວ້າງຂວາງໃນປັດຈຸບັນ ໂດຍສະເພາະແມ່ນຜົນກະທົບຕໍ່ການປະມົງແລະ ການປູກພືດຢູ່ແຄມຝັ່ງແມ່ນ້ຳຂອງນັ້ນ ດັ່ງທີ່ແກນນຳຂອງເຄືອຂ່າຍປະຊາຊົນໄທ ຢືນຢັນວ່າ:  ທັງນີ້ໂດຍເຄືອຂ່າຍປະຊາຊົນໄທ ເພື່ອການອະນຸລັກສິ່ງແວດລ້ອມທຳມະຊາດ ໃນແມ່ນ້ຳຂອງ ໄດ້ພາກັນເຄື່ອນໄຫວ ເພື່ອຄັດຄ້ານການກໍ່ສ້າງເຂື່ອນໄຟຟ້າເທິງແມ່ນ້ຳຂອງມາຢ່າງຕໍ່ເນື່ອງ ໃນນີ້ຮວມເຖິງ ໂຄງການເຂື່ອນປາກແບງ ເທິງແມ່ນ້ຳຂອງ ໃນເຂດແຂວງອຸດົມໄຊຂອງລາວດ້ວຍ ໂດຍໄດ້ຍື່ນຄຳຟ້ອງຮ້ອງ ຕໍ່ສານປົກຄອງໃນໄທ ເພື່ອຂໍໃຫ້ມີຄຳສັ່ງບັງຄັບໃຫ້ລັດຖະບານໄທ ຕ້ອງສະແດງການຄັດຄ້ານໂຄງການດັ່ງກ່າວ ໃນກອງປະຊຸມຄະນະກຳມາທິການແມ່ນ້ຳຂອງ (MRC) ທີ່ໄທເປັນສະມາຊິກຮ່ວມ ກຳພູເຈຍ ຫວຽດນາມ ແລະລາວ ດ້ວຍນັ້ນ ທັງນີ້ ກໍເນື່ອງຈາກເຫັນວ່າໂຄງການກໍ່ສ້າງເຂື່ອນເທິງແມ່ນ້ຳຂອງ ໃນລາວນັ້ນ ຈະສົ່ງຜົນ ກະທົບຕໍ່ການອົບພະຍົບຂອງປາ ທັງຍັງຈະສົ່ງຜົນກະທົບຕໍ່ລະບົບນິເວດທຳມະຊາດ ໃນແມ່ນ້ຳຂອງຕະຫຼອດທັງສາຍ ໃນເຂດຕອນລ່າງຂອງແມ່ນ້ຳຂອງອີກດ້ວຍ ຫາກແຕ່ວ່າ ກໍເປັນການຍາກທີ່ຈະຄັດຄ້ານໂຄງການເຂື່ອນປາກແບງ ໄດ້ໂດຍທາງການໄທ ເພາະໂຄງການຕັ້ງຢູ່ໃນເຂດອະທິປະໄຕຂອງລາວ ຈຶ່ງບໍ່ສາມາດແຊກແຊງໄດ້ ນອກຈາກການພິຈາລະນາ ຂໍ້ມູນຕ່າງໆທີ່ທາງການລາວແລະຜູ້ລົງທຶນ ໃນໂຄງການ ໄດ້ນຳສະເໜີເທົ່ານັ້ນ ແຕ່ຢ່າງໃດກໍຕາມ ທ່ານນາງພຽງພອນ ດີເທດ ຜູ້ອຳນວຍການຝ່າຍຈັດກິດຈະການຂອງ ອົງການແມ່ນ້ຳສາກົນ (International Rivers) ໃນໄທ ຢືນຢັນວ່າ ການເຄື່ອນໄຫວ ຄັດຄ້ານໂຄງການກໍ່ສ້າງເຂື່ອນໄຟຟ້າ ເທິງແມ່ນ້ຳຂອງໃນໄລຍະໃໝ່ນີ້ ໄດ້ໃຫ້ຄວາມ ສຳຄັນ ໃນບັນຫາແລະຜົນກະທົບທີ່ມີລັກສະນະ ຂ້າມພົມແດນລະຫວ່າງປະເທດ ໃນລຸ່ມແມ່ນ້ຳຂອງ ດ້ວຍກັນ ຊຶ່ງໄດ້ຮັບການຕອບສະໜອງແລ້ວ ເມື່ອປາກົດວ່າ ສານ ປົກຄອງສູງສຸດຂອງໄທ ໄດ້ຮັບຮອງການຟ້ອງຮ້ອງຂອງເຄືອຂ່າຍປະຊາຊົນໄທ ທີ່ຄັດ ຄ້ານການຮັບຊື້ກະແສໄຟຟ້າຈາກໂຄງການເຂື່ອນໄຊຍະບຸລີ ເທິງແມ່ນ້ຳຂອງໃນລາວ ຊຶ່ງມີການໄຟຟ້າຝ່າຍຜະລິດແຫ່ງປະເທດໄທ (EGAT) ເປັນຜູ້ຮັບຊື້ໄຟຟ້ານັ້ນ ທາງດ້ານ ທ່ານເຣວັດ ສຸວັນນະກິດຕິ ຮອງປະທານບໍລິສັດໄຊຍະບຸລີ ພາວເວີຣ໌ຈຳກັດ ໃຫ້ການຢືນຢັນວ່າການກໍ່ສ້າງເຂື່ອນໄຊຍະບຸລີ ໄດ້ຄືບໜ້າແລ້ວ ເຖິງ 95 ເປີເຊັນ ຂອງແຜນການ ຈຶ່ງໝັ້ນໃຈວ່າ ການກໍ່ສ້າງຈະແລ້ວເສັດແລະຜະລິດໄຟຟ້າສົ່ງຂາຍໃຫ້ ໄທໄດ້ ໃນທ້າຍປີ 2019 ເຖິງປີ 2048 ໂດຍການກໍ່ສ້າງເຂື່ອນໄດ້ນຳໃຊ້ເທັກນິກທັນ ສະໄໝທີ່ໄດ້ມາດຕະຖານທີ່ມີການປ້ອງກັນຜົນກະທົບຕໍ່ສິ່ງແວດລ້ອມທຳມະຊາດ ແລະສັດນ້ຳໃນແມ່ນ້ຳຂອງ ໄດ້ດີທີ່ສຸດໃນໂລກ ດັ່ງທີ່ ທ່ານເຣວັດໄດ້ອະທິບາຍວ່າ: ” ໂຄງການເຂື່ອນໄຟຟ້າໄຊຍະບູລີ ມີມູນຄ່າການລົງທຶນ ຮວມເຖິງ 4,000 ລ້ານໂດລາ ໂດຍເປັນການຮ່ວມມື ລະຫວ່າງບໍລິສັດ ຊ ການຊ່າງ ຈຳກັດ (ມະຫາຊົນ) ບໍລິສັດນະທີ ຊິນເນີຍີ່ຈຳກັດ ບໍລິສັດຜະລິດໄຟຟ້າຈຳກັດ (ມະຫາຊົນ) ແລະບໍລິສັດພີທີ ຄອນສຕຣັກຊັນ ແອນ ອີຣິເກຊັນຈຳກັດ ໂດຍເຂື່ອນໄຊຍະບຸລີ ກຳລັງຕິດຕັ້ງ 1,285 ເມກາວັດ ຈະສົ່ງຂາຍ ໄປໄທ 1,225 ເມກາວັດ ໃນມູນຄ່າສະເລ່ຍ 455 ລ້ານຕໍ່ປີ ລັດຖະບານລາວ ຈະໄດ້ຮັບ ສ່ວນແບ່ງ 135 ລ້ານໂດລາ ຕໍ່ປີ ສ່ວນ 60 ເມກາວັດ ທີ່ເຫຼືອກໍຈະຂາຍໃຫ້ລັດວິສາຫະກິດ ໄຟຟ້າລາວ (EDL) ເພື່ອຕອບສະໜອງຄວາມຕ້ອງການຊົມໃຊ້ພາຍໃນລາວ